Na temelju članka 39. stavka 2. Zakona o poljoprivrednom zemljištu („Narodne novine“ broj 20/18, 115/18. i 98/19) i članka 32. Statuta Općine Donji Kraljevec („Službeni glasnik Međimurske županije“ broj: 6/13, 10/13, 2/18, 5/20), Općinsko vijeće Općine Donji Kraljevec na 26. sjednici održanoj 14.09.2020. donijelo je:

**ODLUKU**

**o imenovanju Povjerenstva za uvođenje u posjed poljoprivrednog**

**zemljišta u vlasništvu Republike Hrvatske na području Općine Donji Kraljevec**

**Članak 1.**

Ovom Odlukom imenuje se Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Općine Donji Kraljevec.

**Članak 2.**

Povjerenstvo za uvođenje u posjed čine tri člana: po jedan predstavnik pravne, geodetske i agronomske struke.

**Članak 3.**

U Povjerenstvo za uvođenje u posjed imenuju se:

1. Domagoj Štefan, dipl.iur., -predsjednik,

2. Ivana Jurčec Tota -članica,

3. Vladimir Logožar - član

**Članak 4.**

Povjerenstvo na osnovi sklopljenog ugovora o zakupu/prodaji, zakupnika uvodi u posjed u roku 30 dana od dana sklapanja ugovora, odnosno po skidanju usjeva.

Povjerenstvo o uvođenju u posjed sastavlja zapisnik.

Ako uvođenje u posjed nije moguće jer dosadašnji posjednik odbija izaći iz posjeda ili odbija predati posjed, Povjerenstvo je dužno isto proslijediti, s prijedlogom naplate i predaje u posjed poljoprivrednog zemljišta, nadležnom državnom odvjetništvu na postupanje.

**Članak 5.**

Stručne poslove za Povjerenstvo obavlja Jedinstveni upravni odjel Općine Donji Kraljevec.

**Članak 6.**

Ova Odluka o osnivanju i imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Općine Donji Kraljevec stupa na snagu osmog dana od dana objave u „Službenom glasniku Međimurske županije“.

**OPĆINSKO VIJEĆE OPĆINE DONJI KRALJEVEC**

**Predsjednik Općinskog vijeća** Zoran Strahija

KLASA:320-02/20-01/11

URBROJ: 2109-06-20-02

Donji Kraljevec, 14.09.2020.